Byrettens afgørelse, hvorved en tvangsauktion blev nægtet fremme grundet ukorrekt annoncering og omkostninger ved udsættelse pålagt rekvirenten, stadfæstet
Ret: Østre Landsret (2. instans)
Faggruppe: Civilsag — Visse kæresager
Sagsemner: Fogedret;

UDSKRIFT
AF

ØSTRE LANDSRETS RETSBOG
____________

Den 10. september 2008 holdt Østre Land møde i retsbygningen, Bredgade

59, København.

Som dommere fungerede landsdommerne Nils Erik Jensen, A. F. Wehner og

Anette Fogh (kst.), førstnævnte som rettens formand.

Som protokolfører fungerede Medarbejder ved retten.

Der foretoges   

18. afd. kæresag nr. B-2077-08:

Kærende ApS, tidl. Rekvirent ApS

(advokat Frank Iburg)

mod

Indkærede, tidl. Ejer

Ingen var mødt eller indkaldt.

Der fremlagdes kæreskrift af 6. august 2008 fra advokat Frank Iburg, der på

vegne Kærende ApS, tidl. Rekvirent ApS har kæret Næstved Rets kendelse

af 9. juli 2008 (AS 7-90/2008) vedrørende udsættelse af tvangsauktion,

fogedrettens fremsendelsesbrev af 14. august 2008 og udskrift af retsbogen

indeholdende den kærede afgørelse.

Indkærede har ikke udtalt sig vedrørende kæren.

Fogedretten har ved sagens fremsendelse henholdt sig til den trufne
afgørelse.



- 2 -

De modtagne bilag var til stede.

Efter votering afsagdes sålydende

k e n d e l s e:

Landsretten tiltræder, af de grunde, der er anført af fogedretten, at

annonceringen i ugeavisen Korsør Posten er utilstrækkelig, og – da det efter

retsplejelovens § 566, stk. 3 er kærendes ansvar at sørge for indrykning i et

på auktionsstedet almindeligt læst dagblad – at kærende er pålagt at bære

omkostningerne ved udsættelsen af auktionen. Da fogedretten kan træffe

afgørelse herom inden aktionens gennemførelse,   

b e s t e m m e s:

Fogedrettens kendelse stadfæstes.

Sagen sluttet.

Retten hævet.

(Sign.)